પહેલા સાત દિવસ તો મને આ બધા પર વિશ્વાસ નહોતો આવતો.. તમારા બધાનો બદલાયેલો વ્યવહાર ને આટલી કાળજીથી હું ખુશ હતી પણ સાથે સાથે મને નવાઈ પણ લાગતી હતી.. તોય ભગવાનનો ચમત્કાર માનીને હું આ બધું ખુશીથી સ્વીકારતી જ હતી કે જે દિવસે આપણો ફેમિલી ફોટો ક્લિક થયો તે દિવસે મને આર્જવના ઓરડામાંથી ચાલતી ગુસપુસ સંભળાઈ.. દરવાજા પાસે જઈને કાન માંડતા હકીકતની ખબર પડી કે તમે બધા મને વૃદ્ધાશ્રમમાં મોકલવા માંગો છો.. પણ એ “ફાઈવ સ્ટાર” વૃદ્ધાશ્રમમાં મોકલવા તમારે મારી સહી લેવી ફરજીયાત છે..